Fagdidaktisk+refleksjon

Når jeg skal reflektere over fagdidaktikk i oppgaven, tar jeg utgangspunkt i elever på ungdomstrinnet.

Kunnskapsløftet, kompetansemål etter 10. årstrinn, tema "Design": "Mål for opplæringen er at eleven skal kunne
 * designe produkter ut fra en kravspesifikasjon for form og funksjon
 * beskrive ulike løsningsalternativer i design av et produkt ved hjelp av skisser og digital programvare
 * skape klær og drøfte mote, pris og kvalitet i et forbrukerperspektiv
 * lage funksjonelle bruksgjenstander og vurdere kvaliteten på eget håndverk "

Slik jeg ser det, er oppgaven "Lyse ideer" svært godt egnet for å nå disse kompetansemålene. Her får elevene visse kravspesifikasjoner, men også krav til eget design. Prosessen med ulike løsningsalternativer i oppgaven skal dokumenteres. Det er ingen krav til at refleksproduktet skal være et klesplagg, men med utgangspunkt i egen oppgave, vil målet "skape klær og drøfte mote..." også berøres. Refleksproduktet er definitivt en funksjonell bruksgjenstand. Egenvurdering vil være en naturlig del av oppgaven.

"Lyse ideer" egner seg også godt for tilpasset opplæring, da oppgaven kan differensieres og tilpasses den enkelte elevs nivå.

Fra høsten 2012 skal elever på ungdomstrinnet velge mellom åtte ulike valgfag. Ett av disse er "Design og redesign". En oppgave som "Lyse ideer" vil være svært aktuell å bruke i dette faget.

 ....... .......